છ વન-ડે મેચની શ્રેણીમાં ચોથી મેચ વરસાદના વિઘ્ન વચ્ચે સાઉથ આફ્રિકાએ પાંચ વિકેટે જીતી લેતાં ભારતીય દર્શકો નિરાશ થયા હતા. શિખર ધવનની સદીના સહારે ભારતે પ્રથમ બેટિંગ કરીને 50 ઓવરમાં સાત વિકેટે 289 રનનો સ્કોર નોંધાવ્યો હતો. જોકે સાઉથ આફ્રિકા બેટિંગમાં ઉતર્યા બાદ હજી તો તેનો સ્કોર એક વિકેટે પચાસ રન પણ નહોતો પહોંચ્યો અને વરસાદ આવી ગયો હતો. ખાસ્સો સમય વરસાદે મેચ રોકી રાખ્યા બાદ જ્યારે મેચ પુન: શરૂ થવા જેવું વાતાવરણ બન્યું ત્યારે ડકવર્થ લુઈસ મેથડ મુજબ સાઉથ આફ્રિકાને ૨૮ ઓવરમાં ૨૦૨ રનનો ટાર્ગેટ આપવામાં આવ્યો હતો.